**บทคัดย่องานผู้สูงอายุ**

**การรับการสนับสนุนวัคซีน MODERNA จากโรงพยาบาลบำรุงราษฎร์ เพื่อให้บริการประชาชน**

**ของสำนักงานสาธารณสุขจังหวัดเพชรบูรณ์**

**ความเป็นมา**

การระบาดของโรคติดเชื้อไวรัสโคโรนา 2019 หรือโรคโควิด 19 ในปัจจุบันได้ส่งผลกระทบในวงกว้าง อย่างรวดเร็ว แม้ว่าจะใช้มาตรการป้องกันควบคุมโรคหลายมาตรการ เช่น คัดกรองและเฝ้าระวังโรค กักตัวผู้มีความเสี่ยง รักษาระยะห่างระหว่างบุคคล สวมหน้ากากอนามัยหรือหน้ากากผ้า งดจัดกิจกรรมที่รวมกลุ่มคนจำนวนมาก ทำความสะอาดสถานที่และพื้นผิวสัมผัสร่วม เป็นต้น แต่สิ่งที่เป็นความหวังของรัฐบาลและประชาชนในขณะนี้ คือ วัคซีนป้องกันโรคติดเชื้อไวรัสโคโรนา 2019 หรือเรียกสั้นๆ ว่า วัคซีนโควิด 19 นั้น ประเทศไทยได้มีการเตรียม ความพร้อมที่เกี่ยวข้องกับการจัดหาวัคซีนดังกล่าว เพื่อให้ประชาชนมีโอกาสเข้าถึงการใช้วัคซีนที่มีความปลอดภัย และมีประสิทธิภาพได้มากที่สุดเท่าที่ศักยภาพของประเทศจะดำเนินการได้

จังหวัดเพชรบูรณ์ได้ดำเนินการฉีดวัคซีนโควิด 19 ตามที่รัฐบาลจัดสรร แต่ยังมีประชาชนบางกลุ่มที่มีความประสงค์ต้องการรับวัคซีน mRNA พบว่ามี 2 ชนิดคือ วัคซีนของบริษัท Pfizer และ Moderna ปัจจุบันวัคซีน Pfizer สามารถขอรับการฉีดได้ที่สถานบริการสาธารณสุขทุกแห่งในประเทศไทย ส่วนวัคซีน Moderna สามารถฉีดได้ตามบางระยะเวลาและบางกลุ่มที่สามารถเขข้าถึงวัคซีนได้

กลุ่มงานส่งเสริมสุขภาพได้ประสานงานโรงพยาบาลบำรุงราษฎร์ ซึ่งมีความประสงค์สนับสนุนวัคซีนให้หน่วยงานที่ประสงค์ขอรับไปให้บริการประชาชนในพื้นที่ โดยไม่เสียค่าใช้จ่าย ซึ่งแพทย์หญิงวิจิตรา แพงขะ รองนายแพทย์สาธารณสุขจังหวัดเพชรบูรณ์ ด้านเวชกรรมป้องกัน มอบหมายให้กลุ่มงานส่งเสริมสุขภาพประสานขอรับวัคซีนดังกล่าว ปัจจุบันได้รับการสนับสนุนจำนวน 90 vial โดยมีแผนการให้บริการประชาชนในวันที่ 30 กันยายน 2565 ณ โถงชั้นล่างอาคารพ่อขุนผาเมือง สำนักงานสาธารณสุขจังหวัดเพชรบูรณ์ ในโอกาสนี้ขอเรียนเชิญนายแพทย์สาธารณสุขจังหวัดเพชรบูรณ์ รองนายแพทย์สาธารณสุขจังหวัดเพชรบูรณ์ทุกท่าน หัวหน้าฝ่ายทุกฝ่ายหัวหน้างานทุกงานร่วมบันทึกภาพ เพื่อประกอบการรายงานผลการฉีดวัคซีนให้หน่วยงานที่เกี่ยวข้องได้รับทราบต่อไป